
Inposaketen aurrean, hezkuntza sistema 
euskaldun eta herritarra eraiki! 

Udako oporretako haize freskoak aide batera utzita, 
ikasturte berria martxan da dagoeneko. Eta ikasturte be- 
rri honi adjetibo bat jarri behar badiogu, "korapilatsua" 
jarriko genioke. 



www.euskaleskola.org 



EAEko ikastetxeetan, Celaak 
diseinaturiko Bizikidetza eta bio- 
lentziaren deslijitimatze planaren 
irakasgaiaren aplikazioa pairatzen 
hasiko dira. Herri honetan bizi du- 
gun gatazkaren existentzia aintzat 
hartu gabe, onaren eta txarraren 
irakaspena eman nahi digute. Pe- 
dagogikoa al da ikuspuntu zehatz 
batetik abiatutako heziketa? 

Nafarroako Gobernua ere ez da 
atzean geratu. Aide batetik, Eus- 
kal Herriaren existentzia ezabatze 
bidean termino hori biltzen duten 
testuliburuak zerrenda beltzean 
jarri eta diru-laguntzak kentzeko 
bidean da. Eta bestetik abuztuan, 
ikasleak oporretan daudela apro- 
betxatuz, ikasleen eskubideak 
murrizten dituzen dekretua onartu 
dute. 

Zuberoa, Baxe Nafarroa eta La- 
purdin ere, Euskal Hezkuntzak ez 
du bere garairik onena bizi, Estatu 



Frantsesetik euskarak inolako 
onarpen ofizialik gabe, ikastolen 
egoera zailtzen ari da. Gainera, 
EAEko gobernuko diru-laguntzen 
kontua korapilatzen ari da eta 
iraungitze data dute gainera: 2010 
urtea. Hori gutxi balitz, landa 
eremuen desertifikazioak aurrera 
darrai, eskola mapa berriak eskola 
txikiak baztertzen dituelako. 

Unibertsitatean, Bolonia Pro- 
zesuan zeharo murgilduta hasi 
dute ikasturtea. Herrien beharren 
araberako ikasketak eta ikerketak 
burutzera baino, multinazional 
eta enpresa pribatuen zerbitzura 
makurtzen dira unibertsitateak, 
ikasleak Ian makina izatera bide- 
ratuz eta irakasleen Ian baldintzen 
prekarizazioan sakonduz. 

Lege eta inposaketa guzti hauek, 
Estatu-politikaren logikaren bar- 
nean kokatu behar ditugu. Doktri- 
namendu espainiar zein frantsesa 
besterik ez dute helburu. Baina 
legeak lege, ezarri nahi diguten 



tunel ilun honetan bada argi izpi 
bat. Azken urteotan, Hezkuntza 
Sistema Nazional baten aldeko 
mugimendua gorpuzten hasia da. 
Horren islada dugu iazko ikas- 
turteko Martxoaren 13an Bilbon 
burutu genuen nazio manifestal- 
dia,adibidez. 

Inoiz baino beharrezkoagoa da 
Hezkuntza mugimendu hori 
artikulatzea. Inposaketei aurrean 
harresi bat eraikitzeaz gain Eus- 
kalduna eta Herritarra izango den 
Hezkuntza Sistema Nazionala 
aldarrikatuko duena. Euskaldu- 
na hizkuntzaz (euskarazkoa eta 
euskaldunduko duena) eta edukiz 
(euskal nortasuna, ezagutza eta 
jakintzak oinarri izango dituena). 
Eta Herritarra, hezkuntza eskubi- 
deak bermatzen dituen hezkuntza 
zerbitzu publikoa: hezkidetzailea, 
kritikoa, pedagogikoa. 

Guztiok elkarrekin Ian eginda 
egoera honi buelta emateko 
gaitasuna dugu! 




IKASLE MUGIMENDUA MARTXAN DA! 







ATXILOKETEN GAINETIK, IKASLERIA AURRERA! 



Audientzia Nazionaletik etorri den azken polizia operazioak euskal gazteria independentista izan du jomuga. 
Hamaika izan dira hurrengo egunetan egindako mobilizazioak eta eragile ezberdin askotatik entzun ahal izan 
ditugu operazioaren aurkako sal aketak .Euskal Herriak Bere Eskolak ere bat egin du adierazpen horiekin eta 
aipamen berezia egin diogu atxilotuen artean dagoen Ikoitz Arreseren kasuari. Hezkuntza Mugimenduan 
aktiboki parte hartu duen laguna izan da Ikoitz, mugimendu honetako kide garrantzitsua, dudarik gabe eta 
bere lana beti modu publikoan garatu izanduena. Horregatik, beste behin ere, bere atxiloketa eta gainontzeko 
guztiena salatu nahi dugu eta gazte mugimenduari gure elkartasuna adierazi nahi diogu. 



IKASLE EGUNA' 10 
HEMEN DA! 



Amurrion ospatuko da aur- 
tengo Ikasle Eguna Azaroaren 
6an. Egun oparoa antolatzeko 
apustua egin dute aurten Ikasle 
Abertzaleakeko kideek eta egun 
guztiko ekimenez gain, Manifes- 
tazio Nazionala ere deitu dute. 
Arratsaldeko 17'30etan abia- 
tuko da manifestazioa udaletxe 
plazatik "Ikasleoi erasorik ez! 
Hezkuntza Sistema Nazionala!" 
lelopean. 



Egitarau oparoa 

Esan bezala, aurten ere antolatu dute Ikasle Eguna; 
Amurrion izango da, Larunbat honetan. Egitarau 
oparoa antolatu duten arren, aldarrikapenerako egu- 
na izango da Azaroaren 6a; inposaketen aurkakoa eta 
Hezkuntza Sistema Nazionalaren aldekoa. Gaua ondo 
luzatu arte iraungo du jaiak Amurrion, kontzertu es- 
kaintza zabala osatu baitute. 




Manifestuari atxikimenduak 

Kurtso hasieran manifestu bat kaleratu zuen Ikasle 
Abertzaleak erakundeak. Manifestu hartan erasoen 
aurrean jeiki eta Hezkuntza Sistema Nazionalaren 
aide egiteko ordua dela adierazten zuten. Ikasle Egu- 
naren testuinguruan hamaika dira manifestuari beren 
atxikimendua adierazi dioten eragileak, horien artean 
dago EHBEere. 



Euskal Herriak Bere Eskolak, LAB eta Sortzen-Ikas- 
batuazekin batera, idazki bat kaleratu dugu mani- 
festuari atxikimendua eman eta herritar orori Ikasle 
Egunean -eta bertan egingo den Manifestazio Nazio- 
nalean- parte hartzeko gonbidapena egiten diogu. 



Bertaratzeko informazioa 

Kontzertutarako sarrerak zenbat balio duen, autobu- 
serako izena emateko nora jo behar den edo beste 
edozein zalantza argitzeko informazioa Ikasle Abert- 
zaleaken webgunean dago eskuragarri: www.ikaslea- 
bertzaleak.org 



LAB eta Sortzen-Ikasbatuazekin batera idatzi dugun testua irakurtzeko 
sartu gure webgunean: www.euskaleskola.org. 

Kale animazioa, HSNren aldeko gunea, Porrotx pailazioa, herri bazka- 
ria, kontzertuak... 




URR1AREN 12AN EZ GENUEN EZEROSPATU 




Hispanitatearen eguna, Guardia Zibilarena eta Ame- 
rikar kontinenteko genozidioaren ospakizuna. Na- 
hiko zaila egiten zaigu ulertzea inork honelako gerta- 
kizun bat ospatu nahi izatea; beraz, espainiar izango 
bagina ere ez litzaiguke jai egun gustagarria egingo. 
Baina kontua da ez garela espainiar sentitzen, eus- 
kaldun baizik eta horregatik kalendarioan egun hau 
gorriz markatuta ikustea inposiziotzat hartzen du- 



gula. Urriak 12, jai-egun inposatua. Ez gara horrela 
pentsatzen dugun bakarrak, Euskal Herri an asko 
dira berdin pentsatzen dutenak. Horregatik, Urriaren 
12an batzuk lanera edo klasera joatea erabaki zuten; 
beste zenbaitek Ikasle Abertzaleakek antolatutako 
herri eskoletan parte hartu zuten; eta arratsaldean 
Irunako kaleetan Independentziaren aldeko oihua 
entzun ahal izan zen. 




Ikasle talde bat herri eskola batean parte hartzen 



IIIDEPEIIDEIITISTAK 



HERRI ESKOLAK 



MARTXA BERDEA IRUNAN 



Ikasle Abertzaleakek eskainitako datuen arabe- 
ra, 1200 ikasle inguruk hartu zuten parte Urriaren 
12rako antolatutako herri eskola ezberdinetan. 40tik 
gora herri tan antolatu zituzten hitzaldi, tailer eta 
ekintzen bidez 



Simon Bolibar askatzailearen irudia aurrean genuela, 
milaka izan ginen Iruneko kaleak berdez margotu 
genituenak. Erta/Hego ameriketako musika, batuka- 
da, trikititxa... hori guztia bandera, niki, jertse eta 
mota guztitako jantzi berdez apaindurik. 

AURRE RA P E N A - fi iirrengo aJean gehiago landuko dugu- 



Nafarroako ikasleen eskubide eta betebeharren dekretua: 

inposizioa udan 



Iaz jada lehenengo mugimenduak egin zituen Na- 
farroako Gobernuak dekretu berri hau onartzeko. 
Edukiak larriak badira ere, larriagoa da udako 
egunak erabiltzea berau onartzeko. Ikastetxeak itxita 
daudenean eurei dagokien lege bat onartzea ez da 
oso demokratikoa. 

Edukiak, hala ere, kritikagarriak dira oso. Lehenik 
eta behin ikasleen "eskubide eta behetebeharren" 
inguruan hitz egiten dutelako, baina errealitatean 
betebeharrak baino ez direlako agertzen. Ikasleen 
eskubideak zeintzuk diren jakitea zaila da, baina 
betebeharrak oso ondo agertzen dira zehaztuta. 
Betebehar horien zaintza irakasleen esku uzten dute, 
baina ez pedagogiaren ikuspegitik, baizik eta autori- 
tarismoaren eta infantilizazioaren bidetik. Irakasleak 
esan beharko du zer dagoen ondo eta zer gaizki, 
inongo arrazoirik eman gabe. 



Harrigarria da kartelen inguruan, edo adierazpen 
askatasunari dagozkion "arazoei" buruz zenbat ze- 
haztapen egiten diren eta zein gutxi berdintasuna edo 
ikasteko eskubidearen inguruan. Euskaraz ikasteko 
eskubidea ez da bermatzen, ez eta herri txikietan Bi- 
garren Hezkuntza ikasteko errekurtsoak izatearena. 

UPNk eginiko lege honek argi uzten du eurek dutela 
gobernua eta, beraz, arrazoia. Ikasleek euren ideolo- 
giarekin bat egin behar dute edo, bestela, ez dituzte 
betebeharrekin bat egingo. 

Orain ikastetxe bakoitzak bere "Bizikidetza Plana" 
egin beharko du. Euskal Herriak Bere Eskolako ki- 
deok plan horietan balio demokratikoak eta pedago- 
gikoak barneratzeko deia luzatu nahi diogu hezkunt- 
za komunitateari. Ikasleen eskubideak defendatuko 
dituen Bizikidetza Planak behar ditugu, ez betebehar 
eta zigor diziplinarioen zerrenda bat. 




Inform azio gehiago: 

www.euskaleskola.org 
eskola@euskaleskola.org 

Hezberri Euskal Herriak Bere Eskolaren hilabe- 
tekaria da. Bertan dauden eduki guztiak edo ata- 
lak libreki partekatu eta zabaltzeko eskubidea duzu 
beti ere honako baldintzak betetzen badi- 
tuzu: 

- Jatorria aipatzea. 

- Era berdinean partekatzea. 






